# John William Waterhouse

John William Waterhouse (Roma, 6 d'abril de 1849 - Londres, 11 de febrer de 1917) fou un pintor anglès nascut a Itàlia i relacionat amb la Germandat Prerafaelita creada a Anglaterra, i que és famós especialment pels seus quadres de personatges femenins de la mitologia grega i del cicle artúric.
Waterhouse fou un dels últims prerafaelites, essent més productiu en les darreres dècades del segle xix i les primeres del xx. Per aquest motiu, ha estat anomenat "el modern prerafaelita", i, de fet, va incorporar a la seva obra tècniques pròpies dels impressionistes francesos.

## Biografia
### Joventut

Waterhouse nasqué a Roma de la unió dels pintors anglesos William i Isabella Waterhouse el 1849, precisament el mateix any que els membres de la Germandat Prerafaelita, entre els quals es trobaven Dante Rossetti, John Millais i William Holman Hunt, es van reunir per primera vegada a Londres. La data exacta del seu naixement no es coneix, tot i que fou batejat el 6 d'abril, i el principal estudiós de la seva obra, Peter Trippi, creia que hauria nascut entre l'1 i el 23 de gener d'aquell mateix any. Els seus primers anys a Itàlia s'han considerat un dels motius de què moltes de les seves obres estiguin ambientades a l'antiga Roma o representin temes de la mitologia romana.
El 1854, els Waterhouse tornen a Anglaterra i s'instal·len en una casa de nova construcció al barri londinenc de South Kensington, just al costat del Victoria and Albert Museum, que s'acabava d'inaugurar. 'Nino', com anomenaven al jove Waterhouse, pel fet que venia de família d'artistes, l'encoratjaren a dedicar-se al dibuix, i sovint copiava obres d'art que trobava al Museu Britànic i a la National Gallery de Londres. El 1871 va ingressar a l'escola de la Royal Academy of Arts, en principi per aprendre escultura, tot i que després ho va canviar per la pintura.

### Primeres obres

Les obres primerenques de Waterhouse no eren prerafaelites, pel que fa a la representació de la natura, però sí el tractament dels temes clàssics, en la línia de Lawrence Alma-Tadema i Frederic Leighton. Aquestes primeres obres foren exposades a la Galeria del Museu Dudley i a la Societat Britànica d'Artistes, i el 1874 el seu quadre Somni i el seu germanastre Mort participà en l'exposició d'estiu de la Royal Academy. Va tenir molt d'èxit i des d'aleshores participaria en totes les exposicions anuals fins a 1916, excepte el 1890 i el 1915. Va anar pujant cada cop més al món de l'art, a Londres, fins que el 1876 la seva obra Després del ball va obtenir el primer premi a l'exposició de l'estiu d'aquest any. Potser era a causa d'aquest èxit que els quadres li anaven quedant cada cop més i més grans.

### Obra principal

El 1883 es va casar amb Esther Kenworthy, la filla d'un professor d'art d'Ealing que havia exposat les seves pintures florals a la Royal Academy i a altres llocs. No van tenir fills. El 1895 Waterhouse fou elegit acadèmic. Va ensenyar a l'Escola d'Art St. John's Wood, va ingressar al Club d'aquesta escola i formà part del Consell de la Royal Academy.
Una de les pintures més famoses de Waterhouse és The Lady of Shalott. En realitat, va pintar tres versions diferents d'aquesta obra, el 1888, el 1894, i el 1916. Un altre personatge preferit de Waterhouse fou Ofèlia; el més famós dels seus quadres sobre Ofèlia la representa just abans de morir, posant-se flors al cabell asseguda al troc d'un arbre caigut a la vora d'un llac. El quadre va estar desaparegut fins al segle xx, i ara s'exposa a la col·lecció de Lord Andrew Lloyd Webber. Waterhouse tornaria a pintar Ofèlia el 1894 i també el 1909 o 1910, i planejava un altre quadre de la mateixa sèrie, titulat "Ophelia in the Churchyard."
Waterhouse no va poder acabar la seva sèrie de quadres sobre el tema d'Ofèlia perquè va caure greument malalt de càncer el 1915, i va morir dos anys més tard. Es troba enterrat al cementiri Kensal Green, a Londres.

## Galeria
### Dècada de 1870

* Undine 1872
* Gone, But Not Forgotten 1873
* The Unwelcome Companion--A Street Scene in Cairo 1873
* La Fileuse 1874
* In the Peristyle 1874
* A Sick Child brought into the Temple of Aesculapius 1877
* Miranda 1875
* The Remorse of the Emperor Nero after the Murder of his Mother 1878

### Dècada de 1880

* Dolce far Niente 1880
* Els favorits de l'emperador Flavi Honori 1883
* Consultant l'Oracle 1884
* Diogenes 1882
* Santa Eulàlia 1885
* Magic Circle 1886
* Cleopatra 1888
* Ophelia 1889

### Dècada de 1890

* A Roman Offering 1890
* Circe oferint la copa a Odisseu 1891
* Ulisses i les sirenes 1891
* Danaë 1892
* Circe envejosa 1892
* A Naiad or Hylas with a Nymph 1893
* La Belle Dame sans Merci 1893
* A Female Study 1894
* The Lady of Shalott Looking at Lancelot 1894
* Ophelia 1894
* The Shrine 1895
* Saint Cecilia 1895
* Pandora 1896
* Hilas i les nimfes 1896
* Juliet 1898

### Dècada de 1900

* La Sirena circa 1900
* Destiny 1900
* The Lady Clare 1900
* Nymphs Finding the Head of Orpheus 1900
* The Mermaid 1901
* La bola de cristall 1902
* The Missal 1902
* Windflowers 1902
* Bòreas 1903
* Psyche Opening the Golden Box 1903
* Psyche Opening the Door into Cupid's Garden 1904
* Lamia (version 1) 1905
* Jason and Medea 1907
* The Bouquet (a study) 1908
* Gather Ye Rosebuds or Ophelia (a study) circa 1908
* Gather Ye Rosebuds While Ye May... 1908
* The Soul of the Rose or My Sweet Rose 1908
* Gather Ye Rosebuds While Ye May 1909
* Lamia (version 2) 1909
* Thisbe 1909

### Dècada de 1910

* Ophelia 1910
* Spring Spreads One Green Lap of Flowers 1910
* The Charmer 1911
* Penelope and the Suitors 1912
* The Annunciation 1914
* Beatrice Circa 1915
* Dante and Beatrice 1915
* I am half-sick of shadows, said the Lady of Shalott 1916
* A Tale from the Decameron 1916
* Miranda -- The Tempest 1916
* Tristan and Isolde 1916

## Referències

* 1 2 3 Trippi, Peter; Prettejohn, Elizabeth; Upstone, Robert. J.M. Waterhouse: The Modern Pre-Raphaelite Gallery Guide. The Royal Academy of Arts. 2009.(anglès)
* ↑ Trippi, Peter. J.M. Waterhouse. Page 4. Phaidon. 2002.(anglès)
* ↑ Trippi, Peter. J.M. Waterhouse. Page 9. Phaidon. 2002.(anglès)
* ↑ Trippi, Peter. J.M. Waterhouse. Page 14. Phaidon. 2002.(anglès)

## Enllaços externs

* John William Waterhouse (1849-1917)(anglès)/(castellà)
* John William Waterhouse (Galeria de Pintura Comprensible)
* John William Waterhouse Estil i Tècnica
* Waterhouse A Tate Gran Bretanya
* Deu Galeries de Somnis